I 2014 købte jeg denne dejlige 4-længede gård "Fogedgården": Den skal have en kærlig hånd og der skal "flyttes meget rundt" for at tilpasse stedet efter vores behov. Bla. skal hestene flyttes over i en anden længe, hvor der skal bygges nye bokse (længen med de 4 vinduer, porte og døre vist nedenunder). Bag ved denne længe hvor hestestalden skal være, kommer der til at ligge en ridebane på mindst 20x60 (der vil fungere som vinterfold i de våde måneder, så jeg ikke ødelægger mine græsfolde). Det mit spørgsmål så går på er om vi skal lave (3-4) "traditionelle" bokse med oplukkelige vinduer ind til gården i stil med disse: Eller om vi skal lave boksene i den "anden side" af stalden, således at der kommer (halv)døre ud mod ridebanen og ud foran hver boks ville vi lave en paddock. Dvs en paddock mellem staldbygning og ridebane, hvor hestene kan lukkes direkte ud på ridebanen/de andre folde via paddocks´ne (eller nemt lige lukkes ind i deres paddock mens jeg lige rider på banen). Grunden til at jeg tænker på at lave et staldsystem på denne måde og ikke bare springer ud i en "traditionel" løsdrift, er at jeg har fuldblodsheste der gerne skulle gå lidt forskellige stævner med tiden og ikke synes det er helt foreneligt med løsdrift. Men især den ene stresser meget over at stå på boks og dette synes jeg virker som en god måde at give ham mulighed for at bevæge sig mere rundt, når han ikke er på fold (alternativt lade dampbarnet have åbent til ridebanen i vinterperioden, hvor de ikke er på græs så han hele tiden har mulighed for at røre og og selv vælge om han vil være inde eller ude). En anden ting der er vigtig for valget af staldsystem/indretning er at det ene er at JEG synes at det er en fed idé -det andet er om ANDRE vil synes om ideen? Der er nemlig en lille chance for at vi skal flytte nærmere kærestens hjemegn på sigt og da vi så ikke lige kan flytte denne fantastiske gård, så er det muligt at den skal sælges engang (   ) og derfor er det lidt vigtigt at tænke fremad og have en "finger på pulsen" mht om der generelt er en større begejstring for traditionelle bokse med vindue eller bokse med paddock? Hvad synes I? Fordele/ulemper? GO eller NO GO?
Stort tillykke med den lækre gård! Hmm det er ikke lige det du spørger efter, men det springer mig i øjnene at du vil bruge din ridebane som fold i våde/vintermånederne. Uden på nogen måde at være ekspert på området, ville jeg tro at hestene får ødelagt banen hvis de ræser rundt dér når det er vådt. Når jeg har set drænede folde/grusfolde er det hovedsageligt lavet af stampet grus som vandet mere eler mindre løber af - hvilket jo ikke harmonerer overens med en ridebanebund som jo gerne skulle holdes lidt "løs" i toplaget så hestene kan afvikle sine trin. Dertil kommer gødning og strå. Men til dit spørgsmål, jeg syntes at du skal lave det som det passer dig bedst - her lyder det som om at det er paddocks - der er helt sikker også andre som ville syntes om den idé, og hvis ikke er det nok ikke helt umuligt at fjerne af en mulig køber. Men i første omgang er det dig der skal bruge/nyde det og så skal det da være efter dine ønsker og behov 
Harsvig: jeg har i årevis brugt ridebane til vinterfold og tager klatter dagligt og har hø-kasser i hjørnet (planen er dog at lave hø-hække på hegnet mellem bane og paddocks således at de kan benyttes fra begge sider). Det har fungeret fint med at have dem til at gå på banen (både her og tidligere sted), da jeg under ingen omstændigheder vil lade dem gå i mudder, men heller ikke vil ofre mine græsfolde. Så med en veldrænet og velanlagt bane, høhæk til stråfoder og daglig fjernelse af klatter, plejer det at være en god løsning.? mht bundens beskaffenhed, så er jeg så heldig at have en kæreste der arbejder i entreprenørbranchen og har mulighed for at lave en lækker, veldrænet bane til mig!? bunden bliver lidt mere fast end mange almindelige ryttere vil have den, da jeg er springrytter og vi vil oftest foretrække en bund der er mere fast kontra dressurrytternes smag, der er mere over i det bløde.? Bunden i paddocks'ne regner jeg også med bliver grus.